**REPUBLIKA HRVATSKA**

**MEĐIMURSKA ŽUPANIJA**

**OPĆINA SELNICA**

Selnica, 8. ožujka 2024.

**OBRAZLOŽENJE**

 **UZ 1. IZMJENE I DOPUNE PRORAČUNA OPĆINE SELNICA**

**ZA 2024. GODINU**

Proračun Općine Selnica za 2024. godinu s projekcijama za 2025. i 2026. godinu usvojen je 14. prosinca 2023. godine na 23. sjednici Općinskog vijeća Općine Selnica i objavljen u „Službenom glasniku Međimurske županije“ br. 29/23.

Zakonom o proračunu (''Narodne novine'', broj 144/21) utvrđeno je da, ako se tijekom proračunske godine povećaju odnosno smanje prihodi i rashodi, proračun se mora uravnotežiti. Budući da su od donošenja Proračuna Općine Selnica za 2024. godinu s projekcijama za 2025. i 2026. godinu nastale promjene koje nisu bile poznate u vrijeme njegova donošenja, a koje se odražavaju na prihodovnu i rashodovnu stranu proračuna, donose se 1.izmjene i dopune Proračuna za tekuću proračunsku godinu, a projekcije proračuna za 2025. i 2026 godinu se ne mijenjaju.

Prvim izmjenama i dopunama Proračuna Općine Selnica za 2024. predlaže se usklađenje dosadašnjeg izvršenja prihoda i primitaka, rashoda i izdataka, te planiranje novih prihoda i primitaka, rashoda i izdataka.

Ukupni proračun umanjen za preneseni manjak prihoda iz prethodnih godina iznosi 3.805.800,00 eura.

Sukladno zakonskoj regulativi 1.izmjene i dopune Proračuna Općine Selnica za 2024. godinu donose se na razini skupine računskog plana.

**I. OPĆI DIO**

**PRIHODI I PRIMICI**

Ukupni plan prihoda i primitaka za 2024. godinu povećava se za 531.097,21 eura i iznosi ukupno 3.819.097,21 eura. Nakon planiranog sukcesivnog pokrića manjka prihoda iz prethodnih godina u iznosu od 10.097,21 eura planiraju se sveukupni prihodi i primici u iznosu od 3.809.000,00 eura.

**RASHODI I IZDACI**

Ukupni plan rashoda i izdataka za 2024. godinu povećava se za 701.000,00 eura i iznosi ukupno 3.809.000,00 eura, a detaljno su razrađeni u Posebnom dijelu proračuna, gdje su rashodi i izdaci prikazani u skladu s organizacijskom, programskom i ekonomskom klasifikacijom.

**II. POSEBNI DIO**

**RAZDJEL 001 OPĆINA SELNICA**

**00101 JEDINSTVENI UPRAVNI ODJEL OPĆINE SELNICA**

**PROGRAM 1001 JAVNA UPRAVA I ADMINISTRACIJA**

 U okviru programa Javna uprava i administracija povećavaju se rashodi s planiranih 664.500,00 € na 716.200,00 € što čini razliku od 51.700,00 €.

* A100102 POSLOVANJE OPĆINSKE UPRAVE – povećavaju se rashodi za ukupno 47.700,00 €.

Materijalni rashodi (32) povećavaju se za 16.000,00 € zbog povećanja rashoda za intelektualne i osobne usluge i računalne usluge.

Rashodi za nabavu proizvedene dugotrajne imovine (42) povećavaju se za 2.000,00 € zbog povećanja rashoda za komunikacijsku opremu.

Rashodi za dodatna ulaganja na nefinancijskoj imovini (45) povećavaju se za 12.000,00 € zbog povećanja dodatnih ulaganja na građevinskim objektima – dodatna ulaganja na Dječjem vrtiću Selnički zvončići.

Izdaci za dionice i udjele u glavnici (53) planiraju se u iznosu od 0,06 € zbog rashoda za dionice i udjele u glavnici trgovačkih društava u javnom sektoru tj. zbog dokapitalizacije temeljnog kapitala društva Murs-ekom d.o.o. prema Odluci o usklađenju temeljnog kapitala u društvu Murs-ekom d.o.o.

Izdaci za otplatu glavnice primljenih kredita i zajmova (54) povećavaju se za 17.699,94 € zbog povećanja izdataka za otplatu glavnice primljenih kredita od tuzemnih kreditnih institucija izvan javnog sektora – kratkoročnih.

* A100107 KOMUNALNE USLUGE – povećavaju se rashodi za ukupno 4.000,00 €.

Materijalni rashodi (32) povećavaju se za 4.000,00 € zbog povećanja rashoda za usluge tekućeg i investicijskog održavanja – čišćenje snijega.

Rashodi za nabavu proizvedene dugotrajne imovine (42) smanjuju se za 1.330,00 € jer se nisu nabavili planirani strojevi.

**PROGRAM 1002 PROGRAM KREDITNOG ZADUŽENJA**

 U okviru Programa kreditnog zaduženja smanjuju se rashodi i izdaci s planiranih 65.730,00 € na 51.100,00 € što čini razliku od 14.630,00 €.

* A100203 OTPLATA DUGOROČNOG KREDITA ZA ZGRADU DRUŠTVENE NAMJENE S POSLOVNIM SADRŽAJIMA U SELNICI – smanjuju se rashodi i izdaci za ukupno 14.630,00 €

Financijski rashodi (34) povećavaju se za 9.370,00 € zbog povećanja rashoda za kamate za odobrene, a nerealizirane kredite i zajmove – interkalarna kamata, dok se istovremeno smanjuju rashodi za primljene kredite i zajmove od kreditnih i ostalih financijskih institucija izvan javnog sektora.

Izdaci za otplatu glavnice primljenih kredita i zajmova (54) smanjuju se za 24.000,00 € zbog smanjenja rashoda za otplatu glavnice primljenih kredita od tuzemnih kreditnih institucija izvan javnog sektora-dugoročnih.

**PROGRAM 1003 PROSTORNO UREĐENJE I UNAPREĐENJE STANOVANJA**

 U okviru programa Prostorno uređenje i unapređenje stanovanja povećavaju se rashodi s planiranih 85.000,00 € na 138.500,00 €, što čini razliku od 53.500,00 €.

* A100301 IZRADA DOKUMENTACIJE – povećavaju se rashodi za nabavu proizvedene dugotrajne imovine (42) za 46.500,00 € zbog povećanja rashoda za dokumente prostornoga uređenja zbog izrade novog Prostornog plana uređenja Općine Selnica nove generacije.

* K100301 IZGRADNJA DJEČJEG IGRALIŠTA U ZEBANEC SELU – povećavaju se rashodi za nabavu proizvedene dugotrajne imovine (42) za 7.000,00 € zbog povećanja rashoda za izgradnju dječjeg igrališta u Zebanec Selu.

**PROGRAM 1004 ODRŽAVANJE I GRADNJA KOMUNALNE INFRASTRUKTURE**

 U okviru programa Održavanje i gradnja komunalne infrastrukture povećavaju se rashodi s planiranih 338.230,00 € na 356.364,00 €, što čini razliku od 18.134,00 €.

* A100406 MJESNI ODBOR MERHATOVEC – povećavaju se rashodi za ukupno 5.034,00 €.

Materijalni rashodi (32) povećavaju se za 34,00 € zbog povećanja rashoda za komunalne usluge – opskrba vodom.

Rashodi za dodatna ulaganja na nefinancijskoj imovini (45) povećavaju se za 5.000,00 € zbog dodatnih ulaganja na društvenom domu u Merahatovcu (uređenje ulaza).

* A100407 MJESNI ODBOR ZEBANEC – povećavaju se rashodi za ukupno 9.000,00 €. Materijalni rashodi (32) povećavaju se za 9.000,00 € zbog povećanja rashoda za usluge tekućeg i investicijskog održavanja nerazvrstanih cesta (odvodnja uz pješačku stazu).
* A100414 ODRŽAVANJE ZGRADE DRUŠTVENE NAMJENE S POSLOVNIM SADRŽAJIMA U SELNICI, Vukovarska 2, Stepinčeva 2a – planiraju se rashodi u iznosu 4.100,00 €.

Materijalni rashodi (32) planiraju se u iznosu 4.100,00 € za rashode za energiju i za komunalne usluge-opskrba vodom i pričuva.

**PROGRAM 1005 RAZVOJ I UPRAVLJANJE SUSTAVA VODOOPSKRBE, ODVODNJE I**

 **ZAŠTITE VODA**

 U okviru Programa Razvoj i upravljanje sustava vodoopskrbe, odvodnje i zaštite voda ne mijenjaju se rashodi i ostaju u iznosu od 52.000,00 €.

**PROGRAM 1006 KONKURENTNO I INOVATIVNO GOSPODARSTVO**

U okviru programa Konkurentno i inovativno gospodarstvo povećavaju se rashodi s planiranih 347.000,00 € na 662.000,00 €, što čini razliku od 315.000,00 €.

* K100601 IZGRADNJA KOMUNALNE INFRASTRUKTURE U GOSPODARSKOJ ZONI SELNICA – smanjuju se rashodi za ukupno 18.000,00 €.

Rashodi za nabavu proizvedene dugotrajne imovine (42) smanjuju se za 18.000,00 € zbog smanjenja rashoda za izgradnju ceste u Gospodarskoj zoni Selnica.

* K100602 ZGRADA STAMBENO DRUŠTVENE NAMJENE S POSLOVNIM SADRŽAJIMA U SELNICI – povećavaju se rashodi za ukupno 333.000,00 €.

Rashodi za nabavu proizvedene dugotrajne imovine (42) povećavaju se za 333.000,00 € zbog povećanja rashoda za uređenje općinskog dijela - prizemlja zgrade stambeno društvene namjene s poslovnim sadržajima u Selnici.

**PROGRAM 1007 POTICANJE RAZVOJA TURIZMA**

 U okviru programa Poticanje razvoja turizma povećavaju se rashodi s planiranih 490.000,00 € na 510.046,00 €, što čini razliku od 20.046,00 €. Dodaju se nove aktivnosti:

* A100701 SUFINANCIRANJE PROJEKTA „MURA I ETNO KULTURA“ – planiraju se rashodi u iznosu 5.800,00 €.

Materijalni rashodi (32) planiraju se u iznosu 5.800,00 € za projekt „Mura i etno kultura“ – interpretacija kulturne baštine na području Turističke zajednice područja Mura i gorice.

* A100702 MANIFESTACIJA „ČEHARA“ – planiraju se rashodi u iznosu 10.000,00 €.

Materijalni rashodi (32) planiraju se u iznosu 10.000,00 € za manifestaciju „ČEHARA“ koja je prijavljena na Interreg SI-HR – male potpore.

* A100703 SUFINANCIRANJE PROJEKTA „MARTINJE NA MEĐIMURSKOJ VINSKOJ CESTI“ – planiraju se rashodi u iznosu od 500,00 €.

Materijalni rashodi (32) planiraju se u iznosu 500,00 € za sufinanciranje projekta „Martinje na međimurskoj vinskoj cesti“ koji će provoditi Turistička zajednica područja Mura i gorice.

* A100704 SUFINANCIRANJE PROJEKTA „MURA, MURA GLOBOKA SI VODA TI“ – planiraju se rashodi u iznosu od 1.000,00 €.

Materijalni rashodi (32) planiraju se u iznosu 1.000,00 € za sufinanciranje projekta „Mura, Mura globoka si voda ti“ koji će provoditi Turistička zajednica područja Mura i gorice.

* A100705 SUFINANCIRANJE PROJEKTA „LJETO UZ MURU“ – planiraju se rashodi u iznosu od 1.000,00 €.

Materijalni rashodi (32) planiraju se u iznosu 1.000,00 € za sufinanciranje projekta „Ljeto uz Muru“ koji će provoditi Turistička zajednica područja Mura i gorice.

* A100706 SUFINANCIRANJE PROJEKTA „JESENSKI KULTURIZAM UZ MURU“ – planiraju se rashodi u iznosu od 1.146,00 €.

Materijalni rashodi (32) planiraju se u iznosu 1.146,00 € za sufinanciranje projekta „Jesenski kulturizam uz Muru“ koji će provoditi Turistička zajednica područja Mura i gorice.

* A100707 SUFINANCIRANJE PROJEKTA „RAZVOJ TURISTIČKIH LOKALITETA-PROŠIRENJE VIZUALNIH I DIGITALNIH SADRŽAJA“ – planiraju se rashodi u iznosu od 600,00 €.

Materijalni rashodi (32) planiraju se u iznosu 600,00 € za sufinanciranje projekta „Razvoj turističkih lokaliteta-proširenje vizualnih i digitalnih sadržaja“ koji će provoditi Turistička zajednica područja Mura i gorice.

**PROGRAM 1008 ZAŠTITA, OČUVANJE I UNAPREĐENJE ZDRAVLJA**

U okviru programa Zaštita, očuvanje i unapređenje zdravlja povećavaju se rashodi s planiranih 11.300,00 € na 13.300,00 €, što čini razliku od 2.000,00 €.

* A100801 ZDRAVSTVENE I VETERINARSKE USLUGE – povećavaju se rashodi za ukupno 2.000,00 €.

Materijalni rashodi (32) povećavaju se za 2.000,00 € zbog povećanja rashoda za zdravstvene i veterinarske usluge zbog uvođenja sufinanciranja kastracije i sterilizacije pasa i mačaka.

**PROGRAM 1009 ZAŠTITA OKOLIŠA**

U okviru programa Zaštita okoliša ne mijenjaju se rashodi i ostaju u iznosu od 2.300,00 €.

**PROGRAM 1010 PREDŠKOLSKI ODGOJ**

 U okviru programa Predškolski odgoj ne mijenjaju se rashodi i ostaju u iznosu od 60.600,00 €.

**PROGRAM 1011 OSNOVNO I SREDNJOŠKOLSKO OBRAZOVANJE**

 U okviru programa Osnovno i srednjoškolsko obrazovanje ne mijenjaju se rashodi i ostaju u iznosu od 20.000,00 €.

**PROGRAM 1012 VISOKO OBRAZOVANJE**

 U okviru programa Visoko obrazovanje ne mijenjaju se rashodi i ostaju u iznosu 28.500,00 €.

**PROGRAM 1013 ORGANIZIRANJE I PROVOĐENJE ZAŠTITE I SPAŠAVNJA**

 U okviru programa Organiziranje i provođenje zaštite i spašavanja povećavaju se rashodi s planiranih 118.200,00 € na 284.200,00 €, što čini razliku od 166.000,00 €.

* A101301 VATROGASTVO – povećavaju se rashodi za ukupno 164.600,00 €.

Rashodi za pomoći dane u inozemstvo i unutar općeg proračuna (36) povećavaju se za 4.600,00 € zbog povećanja rashoda za tekuće pomoći gradskim proračunima (Grad Čakovec-1,3% poreza na dohodak za vatrogasne postrojbe) i rashoda za tekuće pomoći proračunskim korisnicima drugih proračuna (JVP Čakovec).

Ostali rashodi (38) povećavaju se za 160.000,00 € zbog povećanja rashoda za tekuće donacije DVD-u Selnica.

* A101303 CRVENI KRIŽ – povećavaju se rashodi za ukupno 1.400,00 €.

Ostali rashodi (38) povećavaju se za 1.400,00 € zbog povećanja obveza prema Hrvatskom crvenom križu za 2024. godinu.

**PROGRAM 1014 RAZVOJ SPORTA I REKREACIJE**

 U okviru programa Razvoj sporta i rekreacije ne mijenjaju se rashodi i ostaju u iznosu od 57.000,00 €.

**PROGRAM 1015 RAZVOJ CIVILNOG DRUŠTVA**

U okviru programa Razvoj civilnog društva povećavaju se rashodi s planiranih 79.700,00 € na 83.900,00 €, što čini razliku od 4.200,00 €.

* A101501 DONACIJE OSTALIM UDRUGAMA – povećavaju se rashodi za ukupno 3.700,00 €. Ostali rashodi (38) povećavaju se za 3.700,00 € zbog povećanja rashoda za ostale tekuće donacije.
* A101502 VJERSKE ZAJEDNICE - povećavaju se rashodi za ukupno 500,00 €. Ostali rashodi (38) povećavaju se za 500,00 € zbog povećanja rashoda za kapitalne donacije vjerskim zajednicama.

**PROGRAM 1016 SOCIJALNA SKRB**

 U okviru programa Socijalna skrb ne mijenjaju se rashodi i ostaju u iznosu od 25.300,00 €.

**PROGRAM 1017 RAZVOJ I SIGURNOST PROMETA**

 U okviru programa Razvoj i sigurnost prometa povećavaju se rashodi s planiranih 233.000,00 € na 318.050,00 €, što čini razliku od 85.050,00 €.

* K101715 REKONSTRUKCIJA DIJELA ŽC 2006 (USPORIVAČ PROMETA) I IZGRADNJA PJEŠAČKE STAZE OD POLJSKE ULICE DO ULICE ČRNA MLAKA U SELNICI (80 m) – planiraju se rashodi za nabavu proizvedene dugotrajne imovine (42) u iznosu od 34.500,00 € za izgradnju usporivača prometa i pješačke staze.
* K101716 IZGRADNJA UZDIGNUTIH PLOHA ZA SMIRIVANJE PROMETA U ČAKOVEČKOJ ULICI U SELNICI – planiraju se rashodi za nabavu proizvedene dugotrajne imovine (42) u iznosu od 18.400,00 € zbog izgradnje uzdignutih ploha za smirivanje prometa u Čakovečkoj ulici u Selnici.
* K101717 IZGRADNJA ODVOJKA ULICE ZRINSKIH U SELNICI, kbr.26-28, dužine 100 m, širine 3 m – planiraju se rashodi za nabavu proizvedene dugotrajne imovine (42) u iznosu od 15.100,00 € za izgradnju odvojka Ulice Zrinskih u Selnici od kbr.26 do 28.
* K101718 PUNIONICA ZA ELEKTRIČNE AUTOMOBILE na k.č.6269/1 k.o. Selnica – povećavaju se rashodi za ukupno 5.000,00 €.

Rashodi za nabavu proizvedene dugotrajne imovine (42) povećavaju se za 5.000,00 zbog nabave punionice za električne automobile.

* K101719 IZGRADNJA UZDIGNUTIH PLOHA ZA SMIRIVANJE PROMETA NA ŽC 2005 U ZEBANEC SELU – planiraju se rashodi za nabavu proizvedene dugotrajne imovine (42) u iznosu od 3.500,00 € radi izrade projektne dokumentacije za izgradnju uzdignutih ploha za smirivanje prometa na ŽC 2005 u Zebanec Selu.
* K101720 IZGRADNJA OTOKA ZA RAZDVAJANJE PROMETNIH TRAKA NA ŽC 2005 NA ULAZU U SELNICU-KOD GOSPODARSKE ZONE – planiraju se rashodi za nabavu proizvedene dugotrajne imovine (42) u iznosu od 4.800,00 € radi izrade projektne dokumentacije za izgradnju otoka za razdvajanje prometnih traka na ŽC 2005 na ulazu u Selnicu-kod gospodarske zone.
* K101721 IZGRADNJA PJEŠAČKE STAZE UZ ŽC 2253 U ZEBANEC SELU, od ŽC 2005 do dječjeg vrtića, 180 m – planiraju se rashodi za nabavu proizvedene dugotrajne imovine (42) u iznosu od 3.750,00 € radi izrade projektne dokumentacije za izgradnju pješačke staze uz ŽC 2253 u Zebanec Selu, od ŽC 2005 do dječjeg vrtića u Zebanec Selu u dužini 180 m.

**PROGRAM 1019 ENERGETSKA UČINKOVITOST I KORIŠTENJE OBNOVLJIVIH IZVORA ENERGJE**

U okviru programa Energetska učinkovitost i korištenje obnovljivih izvora energije ne mijenjaju se rashodi i ostaju u iznosu od 20.000,00 €.

**00102 DJEČJI VRTIĆ SELNIČKI ZVONČIĆI**

**PROGRAM 1018 DJEČJI VRTIĆ SELNIČKI ZVONČIĆI**

U okviru programa Dječji vrtić Selnički zvončići ne mijenjaju se rashodi i ostaju u iznosu od 409.640,00 €.

NAČELNIK OPĆINE SELNICA

 Ervin Vičević, v.r.